ATMINTINĖ

Muziejui pateikiama medžiaga turi būti aiškiai susijusi su dėl viruso COVID-19 plitimo susidariusia situacija, kurioje šiuo metu yra atsidūręs visas pasaulis.

Muziejus siekia surinkti tiek fiziškai apčiuopiamą (daiktai, piešiniai, laiškai ir t. t.), tiek virtualią medžiagą (tekstas, nuotraukos, vaizdo įrašai ir kt.).

Pateikėjus taip pat prašome užpildyti lentelę:

|  |  |
| --- | --- |
| **Vardas, pavardė\* / įstaiga, institucija** |  |
| **Gyvenamoji vieta / veikimo vieta\*** |  |
| **Kokią medžiagą teikiate?** |  |
| **Kaip ši medžiaga atspindi Jūsų gyvenimą dabartinėje situacijoje, pasaulyje plintant virusui COVID-19?** |  |
| **Kontaktinis el. paštas arba telefono numeris (nebus viešinama)** |  |
| **Kuriai iš temų priskirtumėte teikiamą medžiagą?** | * Darbas * Laisvalaikis * Mokymosi procesas * Pilietinės iniciatyvos * Kūrybinės iniciatyvos * Valstybės įstaigų/institucijų iniciatyvos * Dokumentai * „Folkloras“ (pajuokavimai, posakiai, karikatūros) * Kita \_\_\_\_\_\_\_\_\_\_\_ (įrašyti) |

\*Pažymėkite tinkamą: Prieštarauju / Neprieštarauju, kad mano vardas, pavardė ir gyvenamoji vieta kada nors būtų viešinami kartu su eksponatais.

KAIP PATEIKTI MEDŽIAGĄ?

Virtualią medžiagą kartu su užpildyta lentele galima siųsti el. p. [informacija@lnm.lt](mailto:informacija@lnm.lt) pažymint „Medžiaga apie COVID-19“. Didesnės apimties siuntai siūloma naudoti duomenų perdavimo platformas, pvz., „WeTransfer“.

Norėdami perduoti muziejui fizinį objektą, užpildykite aukščiau esančią lentelę ir kartu su daikto fotografija atsiųskite el. p. [informacija@lnm.lt](mailto:informacija@lnm.lt). Dėl daiktų perdavimo su jumis bus susisiekta pasibaigus karantinui.

SVARBU

Perduodami medžiagą užtikrinate, kad Jūs esate jos autorius ir esate atsakingas už tai, kad nebus pažeidžiamos kitų autorių teisės.

Dalindamiesi medžiaga sutinkate, kad ji bus saugoma Lietuvos nacionaliniame muziejuje ir bus naudojama įprastoms muziejaus veikloms vykdyti (parodoms, leidybai, edukacijai ar kitoms), taip pat sutinkate, kad ji bus naudojama viešojoje erdvėje  (tinklalapyje, „Facebook“ paskyrose ir pan.), publikuojama įvairiomis jos atgaminimo formomis (skaitmeninis vaizdas, atvirukas, spauda ir t. t.). Šios teisės perduodamos muziejui neatlygintinai.